**NOTĂ DE FUNDAMENTARE**

|  |  |
| --- | --- |
| **Secțiunea 1**  **Titlul proiectului de act normativ** | |
| **Ordonanța de urgență privind instalațiile portuare de preluare pentru predarea deșeurilor de la nave, de modificare a Legii nr.162/2013 privind formalitățile de raportare aplicabile navelor la sosirea în şi/sau la plecarea din porturile româneşti și de abrogare a Ordonanţei Guvernului nr. 20/2012 privind instalaţiile portuare de preluare a deşeurilor generate de nave şi a reziduurilor mărfii** | |
| **Secțiunea a 2-a**  **Motivul emiterii actului normativ** | |
| **1.Descrierea situației actuale** | Politica maritimă a Uniunii Europene acordă o importanță deosebită reducerii poluării mărilor și a zonelor costiere ale statelor membre provocată atât din cauze care țin de deversarea ilegală a deșeurilor provenite din operarea navelor sau a reziduurilor de marfă transportată cât și din cauza unor incidente sau accidente, adoptând Directiva 2000/59/CE a Parlamentului European si a Consiliului din 27 noiembrie 2000 privind instalațiile portuare de preluare a deșeurilor provenite din exploatarea navelor și a reziduurilor de încărcătură.  Totodată, Uniunea Europeană este serios preocupată de punerea în aplicare a prevederilor Convenției internaționale MARPOL din 1973, modificată de Protocolul la aceasta din 1978 (MARPOL 73/78) pentru prevenirea poluării de către nave, adoptată de Organizația Maritimă Internațională (OMI), pe care toate statele membre UE au ratificat-o, în calitate de părți contractante la Convenție.  În legislația națională, Directiva 2000/59/CE a fost transpusă integral prin Ordonanţa Guvernului nr. 20/2012 privind instalaţiile portuare de preluare a deşeurilor generate de nave şi a reziduurilor mărfii.  OG nr.20/2012 a prevăzut disponibilitatea și utilizarea instalațiilor portuare de preluare a deșeurilor provenite din exploatarea navelor și a reziduurilor de încărcătură și a stabilit un regim de aplicare, inclusiv un sistem de inspecții și de schimb de informații, vizând toate navele, indiferent de pavilionul lor, care fac escală într-un port românesc, cu excepția navelor de război și a navelor care aparțin sau sunt în exploatarea unor autorități naționale în scopuri guvernamentale.  Conform prevederilor OG nr.20/2012:  - instalațiile portuare de preluare a deşeurilor generate de nave şi a reziduurilor mărfii trebuie să fie calibrate proporțional după mărimea portului și categoriilor de nave care fac escală sau operează în port, astfel încât descărcarea de deșeuri să nu determine întârzieri excesive navelor;  -în fiecare port trebuie să existe un plan de preluare și de manipulare a deșeurilor, întocmit corespunzător, aprobat și evaluat conform autorizației de mediu deținute de administrația portuară/operatorul economic deținător de astfel de instalație de preluare deșeuri în port;  -comandanții navelor (altele decât navele de pescuit și de agrement pentru maximum 12 pasageri) având ca destinație un port european trebuie să notifice anumite informații, în special:   * data și ultimul port în care au fost descărcate deșeurile provenite din exploatarea navei; * tipurile și cantitățile de deșeuri și reziduuri care trebuie descărcate și/sau reținute la bord și procentul din capacitatea de stocare maximă.   -deșeurile provenite din exploatarea navelor trebuie predate unei administrații portuare înainte de părăsirea portului, cu excepția cazului în care comandantul poate demonstra că nava are o capacitate de stocare suficientă pentru a ajunge la portul de destinație, fără a exista riscul ca deșeurile să fie deversate ilegal în mare.  -realizarea inspecției în procent de min. 25 % în cazul navelor care operează într-un port românesc și care nu și-au respectat obligația de notificare sau dacă sunt suspectate că nu și-au descărcat deșeurile în conformitate cu prevederile legale.  -porturile trebuie să stabilească sisteme de recuperare a costurilor pentru a promova descărcarea controlată a deșeurilor pe uscat și a descuraja deversarea acestora în mare.  Prin taxarea indirectă, toate navele care fac escală sau operează într-un port, suportă o parte semnificativă din costuri, chiar dacă utilizează sau nu instalațiile de preluare deșeuri. Taxele pot varia în funcție de categoria, tipul și mărimea navei, cu posibilitatea de a fi reduse în cazul în care comandantul navei poate demonstra că gestiunea, concepția, echipamentul și exploatarea navei produc cantități reduse de deșeuri.  OG nr.20/2012 a fost aprobată cu modificări prin Legea [nr. 210/2013](act:371876%200). Ulterior, prin Legea nr. 271/2017 pentru modificarea anexei nr. 2 la Ordonanţa Guvernului nr. 20/2012 privind instalaţiile portuare de preluare a deşeurilor generate de nave şi a reziduurilor mărfii, a fost transpusă Directiva (UE) [2015/2087](act:844992%200) de modificare a anexei II la Directiva 2000/59/CE). |
| **11 În cazul proiectelor de acte normative care transpun legislaţie UE sau creează cadrul pentru aplicarea directă a acesteia** | Prin prezentul proiect de Ordonanța de urgență privind instalațiile portuare de preluare pentru predarea deșeurilor de la nave, de modificare a Legii nr.162/2013 privind formalitățile de raportare aplicabile navelor la sosirea în și/sau la plecarea din porturile româneşti, se va abroga Ordonanța Guvernului nr.20/2012, se asigură transpunerea în legislația națională a prevederilor Directivei (UE) 2019/883 a Parlamentului European și a Consiliului din 17 aprilie 2019 privind instalațiile portuare de preluare pentru predarea deșeurilor provenite de la nave, de modificare a Directivei 2010/65/UE și de abrogare a Directivei 2000/59/CE, publicată în Jurnalul Oficial al Uniunii Europene L151/ pp. 116-142 din 7 iunie 2019, având în vedere obligațiile care revin României în calitate de stat membru al Uniunii Europene. |
| **2.Schimbări preconizate** | **1.** **Scopul proiectului de act normativ** propus îl reprezintă crearea cadrului legal pentru protejarea mediului marin, în mod special a ecosistemului marin Marea Neagră, împotriva efectelor negative a deversărilor ilegale de deșeuri provenite de la nave care folosesc porturile românești, prin îmbunătățirea procesului de predare/primire controlată în instalațiile portuare de preluare a deșeurilor provenite de la nave, corelată cu revizuirea formalităților de raportare pentru monitorizarea navelor la sosirea în și/sau la plecarea din porturi. Totodată se asigură transpunerea în legislația națională a prevederilor Directivei (UE) 2019/883. Directiva aliniază legislația UE la Convenția internațională pentru prevenirea poluării de către nave ([MARPOL](http://www.imo.org/en/about/conventions/listofconventions/pages/international-convention-for-the-prevention-of-pollution-from-ships-%28marpol%29.aspx)) modificată, care se concentrează pe operațiuni pe mare la care participă UE.  Directiva (UE) 2019/883 abrogă Directiva [2000/59/CE](https://eur-lex.europa.eu/legal-content/RO/AUTO/?uri=celex:32000L0059)  și modifică Directiva 2010/65/UE privind [formalitățile de raportare aplicabile navelor](http://eur-lex.europa.eu/legal-content/RO/TXT/?uri=LEGISSUM:tr0047).  **Schimbările preconizate vizează următoarele:** proiectul deOrdonanța de urgență, care va transpune noua directivă în legislația națională va cuprinde actualizarea normelor privind predarea deșeurilor, inclusiv notificarea în prealabil a predărilor, cu regimuri speciale aplicabile pentru navele cu trafic programat și care fac escale frecvente sau regulate în port și va abroga OG nr.20/2012, ce transpunea în legislația națională prevederile Directivei [2000/59/CE](https://eur-lex.europa.eu/legal-content/RO/AUTO/?uri=celex:32000L0059).  Noile cerințe pentru ca instalațiile portuare să fie adecvate sunt următoarele:   * pot prelua tipurile și cantitățile de deșeuri provenite de la navele care utilizează în mod obișnuit portul respectiv; * evită întârzierile; * nu percep taxe excesive care ar putea descuraja navele să le utilizeze; * gestionează deșeurile navelor într-un mod adecvat din punctul de vedere al protecției mediului, respectând prevederile legislației europene transpuse în legislația națională (Directiva 2008/98/CE, Directiva (UE)2019/904, etc) precum și alte norme în vigoare privind deșeurile (Legea nr.211/2011 privind regimul deșeurilor republicată, cu modificările și completările ulterioare).     Conform noilor norme, navele vor plăti :  - o **taxă indirectă** pentru a acoperi costurile programului, ceea ce le va da dreptul de a-și preda deșeurile unui port, indiferent dacă predau sau nu deșeuri. Această taxă se va aplica, de asemenea, vaselor de pescuit și ambarcațiunilor de agrement, cu scopul de a preveni deversarea direct în mare a plaselor de pescuit abandonate și a deșeurilor prinse accidental în acestea ;  -în anumite cazuri, dacă o navă predă o cantitate excepțională de deșeuri, poate fi percepută o **taxă directă** suplimentară pentru a se asigura că costurile legate de primirea unei asemenea cantități de deșeuri nu generează o sarcină disproporționată asupra sistemului de recuperare a costurilor al unui port ;  -taxele pot fi diferențiate, în funcție de categoria, tipul și mărimea navei, precum și de tipul de trafic în care este implicată nava.  -o taxă redusă se aplică „**navelor ecologice**”, adică navelor care pot demonstra că dețin controlul cantităților reduse de deșeuri (prin tratare, neutralizare, compactare, reciclare, etc) și practică o gestionare durabilă și ecologică a deșeurilor la bordul navei.  Navele pot fi inspectate pentru a se verifica conformitatea cu noile cerințe și în caz de neconformare, se vor aplica sancțiuni efective, proporționale și cu efect de descurajare.    Totodată, vor fi adaptate formalitățile de raportare ce cuprind notificări privind deșeurile de la nave, prin modificarea Legii nr.162/2013 privind formalitățile de raportare aplicabile navelor la sosirea în și/sau la plecarea din porturile româneşti, care transpune Directiva 2010/65/UE. Conform noilor prevederi, următoarele informații sunt raportate pe cale electronică și într-un interval de timp rezonabil:  (a) informații privind ora efectivă de sosire și de plecare a oricărei nave care face escală într-un port al Uniunii, împreună cu un element de identificare a portului în cauză, prevăzute în HG nr. 1016/2010 pentru stabilirea Sistemului de informare şi monitorizare a traficului navelor maritime care intră/ies în/din apele naţionale navigabile ale României, cu modificările și completările ulterioare, ce transpun prevederile Directivei 2002/59/CE, modificată ulterior,  (b) informațiile din notificarea prealabilă a deșeurilor, astfel cum se prevede în anexa 2;  (c) informațiile din confirmarea predării deșeurilor, astfel cum se prevede în anexa 3;  (d) informațiile din certificatul de exceptare, astfel cum se prevede în anexa 5  2. **Elementele care vizează o situație de urgență și extraordinară, a cărei reglementare nu poate fi amânată**  Obiectivele actului normativ sunt de a preveni și de a reduce impactul anumitor deșeuri provenite din operarea navelor în special asupra mediului acvatic, asupra atmosferei și asupra sănătății umane, precum și de a promova tranziția la o economie circulară cu reducerea cantitativă a deșeurilor generate și posibilitatea de reciclare a acestora în instalații și sisteme de tratare adecvate.  Odată cu abrogarea Directivei 2000/59/CE prevederile OG nr.20/2012 trebuie adaptate noilor cerințe și este necesară crearea în regim de urgență a cadrului legal necesar continuității în condiții de siguranță a serviciilor portuare de preluare a deșeurilor de la navele în porturile românești.  Totodată, pentru conformarea cu noile dispoziții, administrațiile portuare și operatorii economici deținători de instalații portuare trebuie să-și planifice cât mai rapid alocarea unor fonduri pentru investiții vizând îmbunătățirea sistemului de preluare adaptat noilor cerințe, pentru toate tipurile de deșeuri (incluzând reziduuri de epurare, cenușă, gudroane, etc. provenite din emisiile de ardere a combustibililor, precum și alte tipuri de deșeuri pescuite în mod pasiv). Aceste deșeuri de la nave gestionate în porturi trebuie să fie colectate corespunzător și prelucrate diferențiat pentru a fi acceptate în Sistemul de Management Integrat al Deșeurilor, la nivel național.  Urgența promovării proiectului de act normativ este justificată și de faptul că în acest caz este deja în derulare o procedură de punere în întârziere în Cauza 2021/0339 pentru necomunicarea măsurilor naționale de transpunere la termenul stabilit al Directivei(UE) 2019/883.  Netranspunerea la timp a legislației Uniunii Europene reprezintă unul dintre principalele riscuri de declanșare de către Comisia Europeană a procedurilor de infringement, proceduri ce pot avansa rapid spre etapele contencioase și se pot finaliza cu hotărâri de condamnare a statului membru, emise de Curtea de Justiție a Uniunii Europene pentru neîndeplinirea obligațiilor asumate de România prin art. 2 din Legea nr. 157/2005 pentru ratificarea Tratatului dintre Regatul Belgiei, Republica Cehă, Regatul Danemarcei, Republica Federală Germania, Republica Estonia, Republica Elenă, Regatul Spaniei, Republica Franceză, Irlanda, Republica Italiană, Republica Cipru, Republica Letonia, Republica Lituania, Marele Ducat al Luxemburgului, Republica Ungară, Republica Malta, Regatul Țărilor de Jos, Republica Austria, Republica Polonă, Republica Portugheză, Republica Slovenia, Republica Slovacă, Republica Finlanda, Regatul Suediei, Regatul Unit al Marii Britanii si Irlandei de Nord (state membre ale Uniunii Europene) si Republica Bulgaria si România privind aderarea Republicii Bulgaria si a României la Uniunea Europeană, semnat de România la Luxemburg la 25 aprilie 2005. |
| **3. Alte informații** | *Nu este cazul.* |
| **Secțiunea a 3-a**  **Impactul socio-economic al proiectului de act normativ** | |

|  |  |
| --- | --- |
| 1.Impactul macroeconomic | *Nu este cazul.* |
| 11.Impactul asupra mediului concurențial si domeniului ajutoarelor de stat | *Nu este cazul.* |
| 2. Impactul asupra mediului de afaceri | *Nu este cazul.* |
| 21 . Impactul asupra sarcinilor administrative | *Nu este cazul* |
| 22 .Impactul asupra întreprinderilor mici şi mijlocii | *Nu este cazul* |
| 3. Impactul social | *Nu este cazul.* |
| 4. Impactul asupra mediului | Proiectul de act normativ are un impact pozitiv asupra mediului. |
| 5. Alte informații | *Nu este cazul.* |

|  |
| --- |
| **Secțiunea a 4-a**  **Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)** |
| - în mii lei (RON) - |

|  |  |  |  |  |  |  |
| --- | --- | --- | --- | --- | --- | --- |
| ndicatori | Anul curent | Următorii patru ani | | | | Media pe cinci ani |
| 1 | 2 | 3 | 4 | 5 | 6 | 7 |
| 1. Modificări ale veniturilor  bugetare, plus/minus,  din care:  a) buget de stat, din acesta:  (i) impozit pe profit  (ii) impozit pe venit  b) bugete locale:  (i) impozit pe profit c) bugetul asigurărilor sociale de stat:  (i) contribuții de asigurări | *Nu este cazul* | | | | | |
| 2. Modificări ale cheltuielilor bugetare,  plus/minus, din care:  a) buget de stat, din acesta:   1. cheltuieli de personal 2. bunuri şi servicii   b) bugete locale:   1. cheltuieli de personal 2. bunuri şi servicii   c) bugetul asigurărilor sociale de stat:   1. cheltuieli de personal   bunuri şi servicii | *Nu este cazul* | | | | | |
| 3. Impact financiar, plus/minus, din care:  a)buget de stat  b) bugete locale |  | | | | | |
| 4. Propuneri pentru acoperirea creşterii cheltuielilor bugetare | *Nu este cazul* | | | | | |
| 5. Propuneri pentru a compensa reducerea veniturilor bugetare | *Nu este cazul* | | | | | |
| 6. Calcule detaliate privind fundamentarea modificărilor veniturilor şi/sau cheltuielilor bugetare | *Nu sunt* | | | | | |
| 7. Alte informații | *Nu este cazul* | | | | | |
| **Secțiunea a 5-a**  **Efectele proiectului de act normativ asupra legislației în vigoare** | | | | | | |

|  |  |
| --- | --- |
| 1.Măsuri normative necesare pentru aplicarea prevederilor proiectului de act normativ:  a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;  b) acte normative ce urmează a fi elaborate în vederea implementării noilor dispoziții | a) Ordonanţa Guvernului nr. 20/2012 privind instalaţiile portuare de preluare a deşeurilor generate de nave şi a reziduurilor mărfii va fi abrogată, ca urmare a intrării în vigoare a proiectului de act normativ; |
| 2. Conformitatea proiectului de act normativ cu legislația comunitară în cazul proiectelor ce transpun prevederi comunitare | Prezentul proiect de Ordonanța de urgență privind instalațiile portuare de preluare pentru predarea deșeurilor de la nave, de modificare a Legii nr.162/2013 privind formalitățile de raportare aplicabile navelor la sosirea în și/sau la plecarea din porturile româneşti și de abrogare a Ordonanţei Guvernului nr. 20/2012 privind instalaţiile portuare de preluare a deşeurilor generate de nave şi a reziduurilor mărfii asigură transpunerea în legislația națională a prevederilor Directivei (UE) 2019/883 a Parlamentului European și a Consiliului din 17 aprilie 2019 privind instalațiile portuare de preluare pentru predarea deșeurilor provenite de la nave, de modificare a Directivei 2010/65/UE și de abrogare a Directivei 2000/59/CE, publicată în Jurnalul Oficial al Uniunii Europene (JOUE L 151, 7.6.2019, pp. 116-142) |
| 3. Masuri normative necesare aplicarii directe a actelor normative comunitare | *Nu este cazul* |
| 4. Hotărâri ale Curții de Justiție a Uniunii Europene | *Nu este cazul* |
| 5. Alte acte normative si/sau documente internaționale din care decurg angajamente | *Nu este cazul* |
| 6.Alte informații | *Nu au fost identificate.* |
| **Secțiunea a 6-a**  **Consultările efectuate în vederea elaborării proiectului de act normativ** | |
| 1. Informații privind procesul de consultare cu organizații neguvernamentale, institute de cercetare şi alte organisme implicate | *Nu este cazul* |
| 2. Fundamentarea alegerii organizațiilor cu care a avut loc consultarea, precum şi a modului în care activitatea acestor organizații este legată de obiectul proiectului de act normativ. | *Nu este cazul* |
| 3.Consultările organizate cu autoritățile administrației publice locale, în situația în care proiectul de act normativ are ca obiect activități ale acestor autorități, în condițiile Hotărârii Guvernului nr. 521/2005 privind procedura de consultare a structurilor asociative ale autorităților administrației publice locale la elaborarea proiectelor de acte normative. | *Nu este cazul* |
| 4.Consultările desfăşurate în cadrul consiliilor interministeriale, în conformitate cu prevederile Hotărârii Guvernului [nr. 750/2005](lnk:HOT%20GUV%20750%202005%200) privind constituirea consiliilor interministeriale permanente | Prezentul act normativ nu se referă la domeniile de activitate aflate în coordonarea consiliilor interministeriale permanente. |
| 5. Informații privind avizarea de către:  a) Consiliul Legislativ  b) Consiliul Suprem de Apărare a Țării  c) Consiliul Economic şi Social  d) Consiliul Concurenței  e) Curtea de Conturi | Proiectul de act normativ va fi avizat de Consiliul Legislativ |
| 6.Alte informații | *Nu au fost identificate*. |
| **Secțiunea a 7-a**  **Activități de informare publică privind elaborarea şi implementarea proiectului de act normativ** | |
| 1.Informarea societății civile cu privire la necesitatea elaborării proiectului de act normativ | Proiectul de act normativ a îndeplinit procedura prevăzută de dispozițiile Legii nr. 52/2003 privind transparența decizională, republicată, fiind publicat pe pagina de web a Ministerului Transporturilor și Infrastructurii.  Au fost întreprinse demersurile legale prevăzute de art. 7 alin. (1) din Regulamentul privind procedurile, la nivelul Guvernului, pentru elaborarea, avizarea și prezentarea proiectelor de documente de politici publice, a proiectelor de acte normative, precum și a altor documente, în vederea adoptării/aprobării, aprobat prin Hotărârea Guvernului nr. 561/2009. |
| 2.Informarea societății civile cu privire la eventualul impact asupra mediului în urma implementării în proiectului de act normativ, precum și efectele asupra sănătății și securității cetățenilor sau diversității biologice | Proiectul de act normativ are un impact pozitiv asupra mediului, iar asupra sănătății și securității cetățenilor sau diversității biologice efectele sunt benefice. |
| 3.Alte informații | *Nu au fost identificate* |
| **Secțiunea a 8-a**  **Măsuri de implementare** | |
| 1.Măsurile de punere în aplicare a proiectului de act normativ de către autoritățile administrației publice centrale şi/sau locale - înființarea unor noi organisme sau extinderea competențelor instituțiilor existente | *Nu este cazul* |
| 2. Alte informații | *Nu au fost identificate.* |

Având în vedere cele de mai sus, a fost elaborat proiectul de Ordonanță de urgență privind instalațiile portuare de preluare pentru predarea deșeurilor de la nave, de modificare a Legii nr.162/2013 privind formalitățile de raportare aplicabile navelor la sosirea în și/sau la plecarea din porturile românești și de abrogare a Ordonanţei Guvernului nr. 20/2012 privind instalaţiile portuare de preluare a deşeurilor generate de nave şi a reziduurilor mărfii, care, în forma prezentată, a fost avizat de ministerele interesate și pe care îl supunem spre adoptare.

**MINISTRUL TRANSPORTURILOR ȘI INFRASTRUCTURII**

**Cătălin DRULĂ**

**Avizat favorabil:**

**VICEPRIM-MINISTRU**

**Ilie-Dan BARNA**

|  |  |
| --- | --- |
| **MINISTRUL MEDIULUI, APELOR ȘI PĂDURILOR**    **Barna TÁNCZOS** | **MINISTRUL AGRICULTURII ȘI DEZVOLTĂRII RURALE**  [**Nechita-Adrian OROS**](https://gov.ro/ro/guvernul/cabinetul-de-ministri/ministrul-agriculturii-i-dezvoltarii-rurale1575382516) |
| **MINISTRUL DEZVOLTĂRII, LUCRĂRILOR PUBLICE ȘI ADMINISTRAȚIEI**  **Attila-Zoltán CSEKE** | **MINISTRUL FINANȚELOR**  **Dan VÎLCEANU** |
| **MINISTRUL AFACERILOR EXTERNE**  **Bogdan Lucian AURESCU** | **MINISTRUL JUSTIȚIEI**  **Stelian-Cristian ION** |

**SECRETAR DE STAT**

**Ionel SCRIOȘTEANU**

**SECRETAR GENERAL**

**Ramona MOLDOVAN**

**DIRECŢIA AVIZARE**

**DIRECTOR**

**Laura Elena ȚOPA**

**DIRECȚIA AFACERI EUROPENE ȘI RELAȚII INTERNAȚIONALE**

**DIRECTOR**

**Gabriela SÎRBU**

**DIRECȚIA TRANSPORT NAVAL**

**DIRECTOR**

**Doina Teodora COJOCARU**